ཡོངས་གྲགས་སུ།ལྷུན་གྲུབ་རྫོགས་པ་ཆེན་པོ་ནི།རྒྱལ་བ་ཆོས་ཀྱི་སྐུ་དཔལ་ཀུན་ཏུ་བཟང་པོས།ཉིད་ལས་མི་གཞན་པ་ལོངས་སྤྱོད་རྫོགས་པའི་འཁོར་རྣམས་ལ་དུས་བཞི་མཉམ་པ་ཉིད་དུ་དགོངས་པས་བརྒྱུད་ཅིང་།དེ་དག་གིས་དུས་སྐབས་མི་འདྲ་བ་སྣ་ཚོགས་ཀྱི་ནང་དུ་སྤྲུལ་པའི་འཁོར་རྣམས་ལ་བརྒྱུད་པ་སྟེ།དེ་ཡང་མི་མཇེད་འཇིག་རྟེན་གྱི་ཁམས་འདིར་རྫོགས་ཆེན་གྱི་སྟོན་པ་བཅུ་གཉིས་སུ་གྲགས་པ་རྣམས་བྱོན་ཏེ་རིམ་པར་བསྟན་པའི་རྫོགས་ཆེན་གྱི་རྒྱུད་འབུམ་ཕྲག་དྲུག་ཅུ་རྩ་བཞིར་བཞུགས་པ་དེ་དག་རེ་རེ་བཞིན་གནས་དུས་སྟོན་འཁོར་རྒྱུད་བཅས་ཕུན་སུམ་ཚོགས་པ་ལྔ་ལྡན་གྱི་བཤད་པ་རྒྱུད་སོ་སོའི་སྐབས་སུ་མཁྱེན་དགོས་ཀྱི་ཡོད་པ་རེད།